**Олимпиадные задания по коми-пермяцкому языку, культуре и истории для учащихся 6-11 классов**

**СОДЕРЖАНИЕ**

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 6‑7 КЛАССЫ 2](#_Toc120715191)

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 6-7 КЛАССЫ 6](#_Toc120715192)

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 8‑9 КЛАССЫ 9](#_Toc120715193)

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 8-9 КЛАССЫ 14](#_Toc120715194)

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 10‑11 КЛАССЫ 17](#_Toc120715195)

[КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 10-11 КЛАССЫ 21](#_Toc120715196)

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 6‑7 КЛАССЫ

*Составитель:*

*Ольга Анатольевна Попова*

1. Тӧд загадка: *Быд керкуын чукыля кок.* Ответ бӧрйы сетӧм серпассэз отсӧтӧн.

А) гормӧччан

Б) печкан



2. Кытшӧм кыв лӧсялӧ схема дынӧ: **⌒⌒^**

|  |  |
| --- | --- |
| 1) балямош | 3) бичирсянь |
| 2) басӧкжык | 4) ой тӧвлань |

3. Кытшӧм кыв явленнё йылісь мунӧ сёрни сетӧм кыв рядын?

Бӧбавны – гудыртны – орсны – сорӧвтны.

|  |  |
| --- | --- |
| 1) антонимия | 3) синонимия |
| 2) омонимия | 4) многозначность |

4.Сетöм кыввез коласiсь адззö диалектизммез.

|  |  |
| --- | --- |
| 1) пызанвэ | 3) гӧлик |
| 2) улдӧрын | 4) ӧмлӧс |

5. Мыччалӧ цифраэз, кӧдна местаын колӧ сувтӧтны запятӧйез.

Кӧр Льӧмва сайсянь пӧльтыштас тӧлок*(1)* и кокнитик ваныррез*(2)* тэрмасьӧмӧн*(3)* локтӧны менам поплавоккез дынӧдз*(4)* вӧрӧтӧны нійӧ.

6. Сувтӧтӧ пропусккез туйӧ колана кыввез.

Омониммез – этӧ (1)\_\_\_\_\_\_\_\_\_\_\_\_\_\_\_\_\_\_, кӧдна (2)\_\_\_\_\_\_\_\_\_\_\_\_\_\_\_ шуӧм да гижӧм сьӧрті, но (3)\_\_\_\_\_\_\_\_\_\_\_\_\_\_\_\_\_\_\_\_ асланыс вежӧртас сьӧрті.

1) *сёрникузяэз,* 2) *кывтэчассэз,* 3)*кыввез,* 4)*ӧткодьӧсь,* 5) *равнозначнӧйӧсь,* 6) *неӧткодьӧсь*

7. Адззӧ роч кыввезлӧ соответствие коми-пермяцкӧй кылын.

|  |  |
| --- | --- |
| 1. дуга | А. сучковатый шест |
| 2. проводы | Б. жельнӧг |
| 3. шиповник | В. мегыр |
| 4. сырса | Г. кольлалӧм |

8. Сувтӧтӧ сетӧм научнӧй уджжез ӧтамдбӧрсянь изданнё кад сьӧрті.

|  |
| --- |
| 1. «Коми-пермяцкая диалектология» |
| 1. «Опыт грамматики пермяцкаго языка» |
| 1. «Краткие грамматические правила, принадлежащие к знанию пермяцкого языка» |
| 1. «Коми-пермяцко-русскӧй словарь» |

9. Адззӧ архаизм дынӧ кыв-синоним.

|  |  |
| --- | --- |
| 1. чача | А. кизь |
| 1. модзанка | Б. дыш морт |
| 1. лёгостай | В. игрушка |
| 1. кутш | Г. подружка |
| 1. пашши | Д. орел |

10. Кытшӧм кыв пондас гижсьыны торйын?

|  |  |
| --- | --- |
| 1) ны (нёж) | 3) куим (дас) |
| 2) мӧд (лун) | 4) он (чир) |

11. Мыччалö порядковöй числительнöй

|  |  |
| --- | --- |
| 1) куимдаслö | 3) нёлись |
| 2) мöдöдз | 4) нёльнанлö |

12. Кытшöм фразеологизммез используйтчöны вежöртасын "гажтöмтчыны"

|  |  |
| --- | --- |
| 1) юр öштыны | 3) сьӧлӧм кыскӧ |
| 2) юр öшöтны | 4) ныр öшöтны |

13. Мыччалӧ цифраэз, кӧдна пондасӧ мыччавны неправильнӧй утвержденнё.

1) Побудительнӧй сёрникузяын баитісь корӧ, тшӧктӧ мыйкӧ керны.

2) Однороднӧйезӧн шусьӧны сэтшӧм сёрникузя членнэз, кӧдна сетӧны ответтэз неӧткодь вопроссез вылӧ и йитсьӧны кытшӧмкӧ ӧтік сёрникузя членкӧт.

3) Обстоятельствоӧн шусьӧ сёрникузяын сэтшӧм второстепеннӧй член, кӧда сетӧ ответ кыдз? кытӧн? кытшӧм? кӧр? юасьӧммез вылӧ.

4) Сёрникузя, кӧдаын эмӧсь только главнӧй членнэз, шусьӧ нераспространённӧйӧн.

14. Адззӧ да гижӧ художественно-изобразительнӧй средство сёрникузяись:

*Горадзульыс, бытьтӧ шонді,*

*Аслас мичӧн менӧ шонтӧ.* (Е. Коньшина)

|  |  |
| --- | --- |
| 1) эпитет | 3) метафора |
| 2) олицетвореннё | 4) сравненнё |

15. Гижӧ одзлань пословица: *Кӧть кыт ветлӧт, …*

|  |
| --- |
| 1) а горттӧ эн вун |
| 2) а гортын буржык |
| 3) а горттӧ тӧд |

16. Йитӧ примета да факт ӧтамӧд коласын

|  |  |
| --- | --- |
| 1. тӧвнас пон туплясьӧ лымын | А. зэр одзын |
| 2. номмез лякӧны | Б. умӧль одзын |
| 3. трубаись тшын веськыта лэбтісьӧ | В. кӧдзыт одзын |
| 4. ур котрасьӧ керку юр вылын | Г. шоныт одзын |

17. Кытшӧм гижись оліс керкуын, кӧда мыччалӧм фотография вылын?



|  |  |
| --- | --- |
| 1) М. Лихачёв | 3) В. Климов |
| 2) Т. Фадеев | 4) П. Субботин-Пермяк |

18. Сувтӧтӧ ӧтамӧдбӧрсянь элементтэз свадьба обрядлісь фрагменттэз:

1) девишник, 2) куд пыдӧс сёйны, 3) корасьӧм, 4) ки кутӧм, 5) свадьба

19. Художественнӧй литератураын вӧрва мыччалӧм шусьӧ …

|  |  |
| --- | --- |
| 1) пейзаж | 3) описаннё |
| 2) олицетвореннё | 4) портрет |

20. Тыртӧ текст колана кыввезӧн:

*1) Кытчӧ тійӧ …*

*2) Мыля менӧ …?*

*3) Кыдз ме понда …,*

*4) Ойлунсӧ …?*

1) колятӧ, 2) чулӧтнытӧ, 3) мунатӧ, 4) овнытӧ

21. Кытшöм праздник кежӧ миссьӧтісӧ керкуэз,идзасісь керисӧ кольтьвидзаннэз?

|  |  |
| --- | --- |
| 1) Троица | 3) Пасха |
| 2) Масленица | 4) Розосво |

22. Сувтӧтӧ гижиссезлісь ниммез ӧтамӧдбӧрсянь ны олан да творческӧй туй сьӧрті:

1) И. Минин, 2) А. Зубов, 3) Ф. Истомин, 4) С. Караваев

23. Адззӧ сответствиеэз.

|  |  |
| --- | --- |
| 1. Трепало | А. Нинкӧм кыйӧм понда инструмент |
| 2. Патрак | Б. Инькалӧн пояс |
| 3. Сьӧктан | В. Симӧтісь керӧм солонка |
| 4. Покром | Г. Лён летан понда станок |

24. Заполнение пропусков.

Тыртӧ колана кыввезӧн текст.

Николай Васильевич Пахоруков – коми-пермяцкӧй (1)\_\_\_\_\_\_\_\_ . Учӧтсянь сія радейтіс орсны (2)\_\_\_\_\_\_\_\_\_\_\_, сьывны (3)\_\_\_\_\_\_\_. Медбӧрья годдэзӧ сія ачыс пондіс гижны (4)\_\_\_\_\_\_\_\_\_\_\_\_\_, ны дынӧ (5)\_\_\_\_\_\_\_\_\_\_. Композиторлӧн (6)\_\_\_\_\_\_\_\_ гажаӧсь, сьывсьӧны кокнита. Нійӧ тӧдӧ и радейтӧ отир.

1) *музыка,* 2)*стиххез,* 3)*композитор,* 4)*песняэз,* 5)*гармоняöн,* 6)сьыланкыввез.

25. Серпассэз (картинаэз) «Ойӧн», «Семёнович», «Кудым-Ош» гижис …

|  |  |
| --- | --- |
| 1) А.В. Мошев | 3) В.Н. Оньков |
| 2) В.М. Васнецов | 4) К.А. Васильев |

**Ответы, система оценивания. Отборочный этап. 6-7 классы**

|  |  |  |  |  |  |
| --- | --- | --- | --- | --- | --- |
| № | Ответ | Баллы | № | Ответ | Баллы |
| 1 | а | 1 | 14 | 4 | 1 |
| 2 | 3 | 1 | 15 | 3 | 1 |
| 3 | 3 | 1 | 16 | 1-Г, 2-А, 3-В, 4-5 | За каждый верный по 1 б. = 4 б. |
| 4 | 1, 2, 3 | За каждый верный по 1 б. = 3 б. | 17 | 2 | 1 |
| 5 | 1, 4 | За каждый верный по 1 б. = 2 б. | 18 | *3)*корасьӧм – 4) ки кутӧм – 1) девишник – 5) свадьба – 2) куд пыдӧс сёйны | 2 |
| 6 | 1) – 3) кыввез,  2) – 4) ӧткодьӧсь,  3) – 6) неӧткодьӧсь. | За каждый верный по 1 б. = 3 б. | 19 | 1 | 1 |
| 7 | 1-В, 2-Г, 3-Б, 4-А | За каждый верный по 1 б. = 4 б. | 20 | 1-3, 2-1, 3-4, 4-2 | За каждый верный по 1 б. = 4 б. |
| 8 | 3 – 2 – 1 – 4 | 4 б. | 21 | 3 | 1 |
| 9 | 1-В, 2-Г, 3-Б, 4-Д, 5-А | За каждый верный по 1 б. =5 б. | 22 | 2) А. Зубов ‑ 4) С. Караваев ‑ 1) И. Минин ‑ 3) Ф. Истомин | 2 |
| 10 | 1 | 1 | 23 | 1-Г, 2-В, 3-А, 4-Б | За каждый верный по 1 б. = 4 б. |
| 11 | 2 | 1 | 24 | 1-3, 2-5, 3-4, 4-2, 5-1, 6-6 | За каждый верный по 1 б. = 6 б. |
| 12 | 1, 3, 4 | За каждый верный по 1 б. = 3 б. | 25 | 3 | 1 |
| 13 | 2, 3 | За каждый верный по 1 б. = 2 б. | Максимальное кол-во баллов | | 59 |

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 6-7 КЛАССЫ

*Составитель:*

*Ольга Анатольевна Попова*

***Лыддьӧтӧ текст. Одзланся тшöктöммез йитöмась текстлöн содержаннёöн.***

1. Босьтны кӧть бы сійӧ жӧ, кыдз гозйӧн кык юсь орсӧны ӧтамӧд коласын ты шӧрас ассиныс танец. 2. Чожажыксӧ сія нылӧн тулысся кадісь, поздісьӧм вотӧдз. 3. Но нія часто орсӧны сійӧ и гожумнас да отир син одзын. 4. Пуксясӧ оча морос ты шӧрас кык ыджыт, сӧстӧм да басӧк кай, кӧстыштасӧ мегыррез моз ӧтамӧд одзын голяэзнысӧ да веськӧтасӧ бӧр, нюжӧтасӧ сійӧ жӧ вывлань да лэдзасӧ бӧр, копыртчасӧ шульгалань да веськӧтчасӧ, копыртчасӧ веськытлань да веськӧтчасӧ. 5. Сибӧтчыштасӧ оча морос, янсӧтчасӧ неылын бӧр, а одзлань вились сійӧ жӧ и мӧдӧтпыр, и куимӧтпыр. 6. И быдӧс, мый бы нія эз керӧ эта коста, керӧны тшӧтш ӧтмоз да ӧткоста. 7. Быдӧс сія нылӧн велӧтӧм да репетируйтӧм унапӧв эшӧ учӧтсянь. 8. Юссезлӧн орсӧмыс дзик кынтас тэнӧ аслат местаӧ, домалас ас бердас синнэтӧ. 9. А тэ орӧттӧг пондан видзӧтны эта орсӧм вылӧ и мыдз некытшӧмӧ он кыв.

(*Т. Фадеев сьӧрті*)

***Тшöктöммез:***

1. Адззӧ коми-пермяцкӧй кывлӧ лӧсялана роч кыв

|  |  |
| --- | --- |
| 1. колипкай | А. рябчик |
| 1. сьöла | Б. воробей |
| 1. чикись | В. соловей |
| 1. рудкай | Г. ласточка |

2. Кыв *копыртчасӧ* вежӧ синониммезӧн.

3. Сетöм текстын пантасьö кыв *мегыр.* Осьтö сылісь лексическöй вежӧртас тӧдса тіянлӧ способӧн.

4. Йитӧ ӧтамӧд коласын кыв да сёрни тор.

|  |  |
| --- | --- |
| 1. быдӧс | А. союз |
| 2. оча | Б. нимвежан |
| 3. да | В. нимтан |
| 4. тулысся | Г. урчитан |
| 5. кӧстыштасӧ | Д. кадакыв |

5. Лоасӧ ли кыввез *веськытлань* и *веськӧтчасӧ* ӧтка вужаэзӧн (однокреннӧйезӧн)? Мыля?

6. Висьталö, кытшöм способöн аркмöм коми-пермяцкöй кыв **сибӧтчыштасӧ**?

1) Приставка отсöтöн

2) Суффикс отсöтöн

3) Приставка да суффикс отсöтöн

4) Основаэз öтлаöтöмöн

7. Кытшöм художественно-изобразительнӧй средство используйтӧм гижисьӧн 8 сёрникузяын?

|  |  |
| --- | --- |
| 1) метафора | 3) сравненнё |
| 2) эпитет | 4) олицетвореннё |

8. Тӧдӧ загадка: *Сарай дорын басӧк аканнез*. Ответ йитӧм кайэзкӧт. Сетӧ очакыв (отгадка). Кытшӧм художественно-изобразительнӧй приём используйтчӧ эта загадкаын?

9. «Адззӧ пара». Йитö гижисьöс да сылісь произведеннё

|  |  |
| --- | --- |
| 1. Истомина А. | А. «Кыр да варыш» |
| 2. Фадеев Т. | Б. «Чочком рака» |
| 3. Баталов В. | В. «Курӧг да катша» |
| 4. Пахоруков Н. | Г. «Ыбшар» |

10. Уськöтö тöдвылö да гижö приметаэз, кöдна йитöмöсь кайезкӧт.

11. Коми-пермяккезлӧн чулавліс обряд, кӧда шусьывліс: «петукӧс игнавны» (либо «петукӧс кыскыны»). Кыдз бы ті вежӧртӧтіт (объяснитіт) сетӧм обряд? Кӧр да кыдз сія чулавліс?

12. Тіян одзын сетӧмӧсь серпассэз. Быдыс йитӧм кай образкӧт. Тіянлӧ колӧ быд серпас дынӧ ордчӧн гижны вежӧртӧт (кыдз шусьӧ предмет, мый сія).

|  |  |
| --- | --- |
| https://i.pinimg.com/736x/12/3d/c0/123dc0e44d54484e0ad87813ebd6ce0f--europe-bronze.jpg |  |
| https://cs1.livemaster.ru/storage/4c/9e/b15d45ce990c139ea4454df3e1bj--posuda-kovsh-utitsa-bratina.jpg |  |
| https://ic.pics.livejournal.com/mislpronzaya/76978657/3056319/3056319_900.jpg |  |
|  |  |

13. Кытшӧм кай, сетӧммез коласісь, йитӧм тулыс панталан обрядкӧт?

|  |  |  |
| --- | --- | --- |
| 1) сьӧдкай | 2) карга | 3) сырчик |

14. Тiян одзын текстлö сетö **юрним** (заголовок), тӧдмалӧ сылісь **стиль** да **тип**.

15. Лöсьöтö неыджыт висьт «**Бур ёрттэз**» тема вылö. Текст гижикö, видзӧ юрын понятиеэз: «композиция» да «кыв нормаэз».

**Ответы, система оценки. Заключительный этап. 6-7 классы**

|  |  |  |
| --- | --- | --- |
| **№** | **ответ** | **оценка** |
| 1 | *1-В, 2-А, 3-Г, 4-Б* | Правильнöй ответ понда – 1 балл. Быдӧсыс – 4 балл |
| 2 | *мышкыртчасӧ, сетасӧ поклон* либо мӧд. | Быд правильнöй ответ понда – 1 балл |
| 3 | *Мегыр – важ кыв:* дуга, *тор вӧв упряжлӧн* | Правильнöй ответ понда – 1 балл |
| 4 | *1-Б, 2-Г, 3-А, 4-В, 5-Д* | Быд правильнöй ответ понда – 1 балл. Быдöсыс – 4 балл |
| 5 | *Сетӧм кыввезлӧн абу ӧтік вуж. Неӧткодь вежӧртас, аркмӧм, гижӧм* | Быдса ответ понда – 2 балл |
| 6 | *суффикс отсöтöн* | Правильнöй ответ понда – 1балл. |
| 7 | *3 / сравненнё* | Правильнöй ответ понда – 1 балл |
| 8 | *дудіэз, голуби; метафора* | Быд правильнöй ответ понда – 1 балл. Быдöсыс – 2 балла. |
| 9 | *1-Б, 2-Г, 3-А, 4-В* | Быд правильнöй ответ понда – 1 балл. Быдöсыс – 4 балл |
| 10 | *Керку вылын катша китшкӧ - юӧр вайӧ. Арся шонытсӧ туриэз нуӧтӧны. Джыдж локтіс – шонтас. Керкуӧ кай пыралас – видзчись беда* да мöд. | Быд правильнöй ответ понда – 1 балл. |
| 11 | *вежӧртӧт: гор вартӧм дырни горкаб пытшкас сюйыштлывлӧмась ловья петукӧс. Гор вартӧм бӧрын кыскывлӧмась бӧр, начкывлӧмась да пувлӧмась нето пӧжавлӧмась помечаналӧ.* | Правильнöй вежӧртӧт понда – 3 балл |
| 12 | *пермский звериный стиль/человекоптица, патрак/солонка, охлупень/резной конек, катша кок/сорочья нога* | Быд правильнöй ответ понда – 1 балл. Быдöсыс – 4 балл |
| 13 | *3 / сырчик* | Правильнöй ответ понда – 1 балл. |
| 14 | *Юрним вермас мыччавны тема либо основнöй дума гижисьлöсь.*  *Стиль – художественнöй,*  *Тип – мыччалан (описаннё)* | Юрним понда – 1 балл.  Стиль понда – 1 балл.  Тип понда – 1 балл.  *Быдöсыс – 3 балл* |
| 15 | *Лöсьöтöм неыджыт висьт «Бур ёрттэз» тема вылö.* | Донтам:  1) грамотность ладорсянь:  - орфография – 2 балл  - пунктуация – 2 балл  - сёрни нормаэз – 2 балл;  2) колана композиция (*пондöтчöм – основнöй тор – пом*) – 2 балл. Ежели ӧтік тор композициялӧн кольӧм – 1 балл.  *Быдӧсыс – 8 балл* |

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 8‑9 КЛАССЫ

*Составитель:*

*Любовь Валерьевна Утева*

1. Сетӧм кывтэчасын *мийö асьным* кыввез йитӧмöсь:

|  |  |
| --- | --- |
| А) согласованнёӧн | В) управленнёöн |
| Б) примыканнёöн |  |

2. Эта кылын эм орфографическöй ошибка:

|  |  |
| --- | --- |
| А) сёяс | В) каййез |
| Б) бöрйис | Г) йы |

3. Кытшöм функциональнöй стильын лöсьöтöм отрывок:

*Великöй Отечественнöй войнаын победалöн 75 год кежö Россияын чулалiсö уна быдкодь мероприятиеэз, светö петiсö книгаэз. Ны коласын, «Писатели Пармы о Великой отечественной войне» книга, кöдö лэдзисö неважын электроннöй вариантöн и книжнöйöн. 400 листбок кыза книгаö пырисö произведеннёэз война йылiсь гижиссезлöн, киннэз олöны Коми-Пермяцкöй округын.*

(*Коми-пермяккезлöн окружнöй* *газета Кама кытшын. №8 (25.02.2021))*

|  |  |
| --- | --- |
| А) баитан стильын (разговорнöй) | В) официально-деловöй стильын |
| Б) художественнöй стильын | Г) научнöй стильын |
| Д) публицистическöй стильын |  |

4. Ӧтлаӧтӧ сказуемӧйлiсь вид примеркӧт:

|  |  |
| --- | --- |
| А) лоисö дженытöсь | А) простöй глагольнöй сказуемöй |
| Б) позьö гижны | Б) составнöй глагольнöй сказуемöй |
| В) тшакьялiн бы | В) составнöй именнöй сказуемöй |

5. Кин лоö авторӧн кывчукöрлöн «Коми-пермяцкий фразеологический словарь» 2010 г.?

|  |  |
| --- | --- |
| А) О.А. Попова | В) Р.М. Баталова |
| Б) Н. Рогов | Г) А.С. Лобанова |

6. Кытшӧм кыввез лоӧны дальнеродственнӧйезӧн коми-пермяцкӧй кывлӧ?

|  |  |
| --- | --- |
| А) водскӧй | В) венгерскӧй |
| Б) коми-зырянскöй | Г) удмуртскӧй |

7. Эта кылыс лоö омонимöн:

|  |  |
| --- | --- |
| А) паськöм | В) кага |
| Б) быдмас | Г) сюра-пеля |

8. Помалö сетöм определеннёсö:

*Сложносочинённöйезöн шусьöны сложнöй сёрникузяэз, кöднаын простöй сёрникузяэз йитсьöны …*

|  |  |
| --- | --- |
| А) интонацияöн да сочинительнöй союззэзöн | В) союзнöй кыввезöн да подчинительнöй союззэзöн |
| Б) интонацияöн да смысл сьöртi | Г) сочинительнöй союззэзöн да смысл сьöртi |

9. Кытшӧм сёрникузяын кольӧм препинаннё пас?

|  |  |
| --- | --- |
| А) Уввез Танька ваялiс рытсянь, медбы нiя косьмисö. | В) Быгалöм чышьянокыс усьöма пельпоннэз вылас, шочыник юрси лэдзчисьöм кымӧс вылö, вевттьӧм синнэсö, чужöмсö. |
| Б) Пондöтчö кузь да пемыт ар. | Г) Хозяиныс пукалiс пызан дорас, видзöтiс кыдз Степанко сёйис капуста да нянь, гогинялiс юрöн. |

10. Ӧтлаӧтӧ эманимысö (существительнöйсö) колана падежкöт:

|  |  |
| --- | --- |
| А) горткöт | А) Творительнöй падеж |
| Б) гортöн | Б) Соединительнöй падеж |
| В) горттöг | В) Лишительнöй падеж |
| Г) гортла | Г) Достигательнöй падеж |

11. Кытшöм строчкаын быдöс кыввес мыччалöны быдмассэзлiсь ниммез?

|  |  |
| --- | --- |
| А) няп, öмидз, тусяпу | Б) ошльöм, сьöктантурун, пескан |
| В) туйдорка, таг, юрсигусь | Г) горадзуль, пырей, кöк |
| Д) кульчунь, пытш, понуль |  |

12. Ӧтлаӧтӧ разряд да нимвежан:

|  |  |
| --- | --- |
| А) сiя | А) определительнöй |
| Б) мукöд | Б) личнöй |
| В) некöда | В) указательнöй |
| Г) эттшöм | Г) отрицательнöй |

13. Кытшӧм местаӧ цифраэз туйӧ колӧ пуктыны препинаннё пассэз (запятӧйез)?

*Отсавлiм и матiсь (1) и ылiсь деревняэзлö (2) пантасьлiм быдкодь йöзкöт (3) кывлiм (4) да адззывлiм берсясö (5) кöдö öнöдз сайöвтiсö ни (6) уна годдэз (В.Климов сьöртi).*

|  |  |
| --- | --- |
| А) 1, 2, 4, 6 | В) 1, 2, 3, 4, 5, 6 |
| Б) 2, 3, 5 | Г) 1, 2, 3, 5 |

14. Кытшöм устнöй народнöй творчестволöн жанр дынö относитчöны кыввез:

*Леле-лёлё, сюртö – пельтö мыччы.*

|  |  |
| --- | --- |
| А) поговорка | В) закличка |
| Б) онмöсьтан | Г) заговор |

15. Кин лоӧ авторӧн повесьтлӧн «Паныт уйис тöлiсь»?

|  |  |
| --- | --- |
| А) С.А. Федосеев | В) М.П. Лихачёв |
| Б) И.А. Минин | Г) В.Я. Баталов |

16. Кин мыччалӧм портрет вылын?



|  |  |
| --- | --- |
| А) С.И. Караваев | В) И.А. Минин |
| Б) А.Н. Зубов | Г) М.П. Лихачёв |

17. Эта произведеннёыс В.В. Климовлöн гижöм Тури Петя зонкаок нимсянь. Герой *«…внимательнöя кывзö и Жысь Егорлiсь висьттэз, и природалiсь шыэз, старайтчö аслас киэзöн быдöс проверитны, а не просто веритö, мый сылö баитöны».*

|  |  |
| --- | --- |
| А) «Видзчись, деду» | В) «Ва увтын пос» |
| Б) «Гавкалӧн бедь» | Г) «Виль туйӧт» |

18. Медодзза коми-пермяцкӧй поэтесса. Сьылӧтны ассис му сы поэзияын лоӧ медшӧр визьӧн. Сы кывбуррезын унажыксӧ петӧ образ гортлӧн, рябиналӧн, арлӧн, вӧвлӧн:

|  |  |
| --- | --- |
| А) Г.М. Бачева | В) Л.П. Гуляева |
| Б) Е.И. Коньшина | Г) А.Ю. Истомина |

19. Кин лоӧ авторӧн баснялöн «Кöч»?

*Олiс-вöлiс вöрын кöч,*

*Сёйис зелень, йирис кач.*

*Новйис руд, то чочком пась,*

*Некинлö весь эз норась.*

*Кыдзкö паныт шедiс руч*

*И горöтчис:*

*- Адзза шуч:*

*Кольччöмыт ылö тэ, пöрись,*

*Öння ультрамода сьöрись.*

*Важ пасёк и коми кыв…*

|  |  |
| --- | --- |
| А) С.И. Караваев | В) В.В. Рычков |
| Б) Н.В. Пахоруков | Г) А.Д. Баяндин |

20. Медодзза коми-пермяцкöй роман, кöда мыччалö революция вотöдз коми-пермяцкöй деревнялiсь олöм, быт, обычайез, революциялiсь пондöтчöм да Гражданскöй война:

|  |  |
| --- | --- |
| А) «Гублян» | В) «Менам зон» |
| Б) «Югдiкö» | Г) «Ыджыт ваэз» |

21. Кытшöм геройлöн эта чужöмыс?

*…Деревняын сiйö эзö радейтö, томмез и пöриссез сiйö прокод шуисö баранöн, мыля зонкаыс эшö первöй классын велöтчикö быд перемена коста öбидитлiс нылочкаэзöс, то кулакнас горбö сетас, то чикисьöт летыштас, то кымöснас люкалас…*

|  |  |
| --- | --- |
| А) Ерош («Гажтöм говк» С.А. Можаев) | В) Витька («Гавкалӧн бедь» В.В. Климов) |
| Б) Митюбаран («Паныт уйис тӧлісь» И.А. Минин) | Г) Мося пиян Мишка («Виль туйӧт» М.П. Лихачев) |

22. Кудымкарись Коми-Пермяцкöй государственнöй окружнöй краеведческöй музей эта тöдчана (известнöй) морт нима.



|  |  |
| --- | --- |
| А) М.П. Крохалев | В) И.Я. Кривощёков |
| Б) С.И. Караваев | Г) П.И. Субботин-Пермяк |

23. Кытшӧм обряд чулöтiкö вермасö пантасьны кыввез:

*…Ваöн не вадiсьны,*

*Саöн не садiсьны,*

*Чöрсöн не бытшкасьны,*

*А бытшöмика юасьны,*

*Бытшöмика висьтасьны.*

|  |  |
| --- | --- |
| А) корасьöм коста | В) касьтiсян коста |
| Б) черикыйöм коста | Г) миссьöм коста |

24. Кытшӧм вежалун йылiсь висьтассьö М.П. Лихачёв романын «Менам зон» пондöтчикö?

*Ымьялö талун Сер посад, пизьöмöн-пизьö, рад сьöлöмöн панталö мича да сöдз воздуха асывсö. Талун праздник - …Öтпыр годас овлö эта праздникыс да и кытшöм кадö, кöр быдöс ловзьö, быдса олöмöн-олö, путриктö-кайö вылö, цветитö… стряпайтöны шаньгаэз, тупöссез, блиннэз, пуöны яяшыд, кашаэз… зонкаэз да мужиккез шондiкöт мöдöтчöны, сесся мунöны юны суррез, брагаэз; нывкаэз асывсянь тэрмасьöны отсавны маммезныслö кончитны гортся удж, сыбöрын юр зуавны, чикисьö корось мымда ленточкаэз öшлыны…*

|  |  |
| --- | --- |
| А) Василий вечер | В) Стречалун, стрöча |
| Б) Турун вежан лун | Г) Крещеннё |

25. Кин лоӧны авторрезӧн эна небӧггезлӧн?



|  |  |
| --- | --- |
| А) Л.С. Грибова | В) А.В. Черных |
| Б) В.В. Климов | Г) Г.Н. Чагин |

**Ответы, система оценки. Отборочный этап. 8-9 классы**

|  |  |  |  |  |  |
| --- | --- | --- | --- | --- | --- |
| № | Ответ | Баллы | № | Ответ | Баллы |
| 1 | А | 1 балл | 14 | В | 2 балла |
| 2 | В | 1 балл | 15 | Б | 2 балла |
| 3 | Д | 2 балла | 16 | Г | 2 балла |
| 4 | А-В, Б-Б, В-А | 3 балла | 17 | Б | 2 балла |
| 5 | А | 2 балла | 18 | А | 2 балла |
| 6 | А,В | 2 балла | 19 | Б | 2 балла |
| 7 | Б | 2 балла | 20 | В | 2 балла |
| 8 | А | 2 балла | 21 | Б | 2 балла |
| 9 | Г | 2 балла | 22 | Г | 2 балла |
| 10 | А-Б, Б-А, В-В, Г-Г | 3 балла | 23 | А | 2 балла |
| 11 | А | 2 балла | 24 | В | 3 балла |
| 12 | А-Б, Б-А, В-Г, Г-В | 2 балла | 25 | Б, Г | 2 балла |
| 13 | Г (1, 2, 3, 5) | 2 балла |  |  |  |
| ВСЕГО: | | | | | 50 баллов |

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 8-9 КЛАССЫ

*Составитель:*

*Любовь Валерьевна Утева*

***Лыддьӧтӧ текст. Одзланся тшöктöммез йитöмась текстлöн содержаннёöн.***

Ымьялö талун Сер посад, пизьöмöн-пизьö, рад сьöлöмöн панталö мича да сöдз воздуха асывсö. Талун праздник – Стречалун. Öтпыр годас овлö эта праздникыс да и кытшöм кадö, кöр быдöс ловзьö, быдса олöмöн-олö, путриктö-кайö вылö, цветитö…

Кольть сьöлöмöсöн мыччисьö шондi, золöтöй сунисöн койö югöрсö. Паськалiс мича, шоныт лун. Лолалö муыс пыдына, руасьö сы вевдöрын шоныт воздухыс, малалö чужöм, юкталö мортсö, кыдз тагья сурöн.

Лöз кудриа юрсиöн дзардö лун покатын Сер посад. Шондi **нöрыс** вылö кöркö быдмылöма, паськалöма. Одзлань сэсся кыссьöны видззез, а эшö ны сайын ыджыт сук вöр, кöда öтлаасьö ылын-ылын, везъясян тшын сайын, сöстöм блед-лöз рöма небокöт.

Кытчö талун дзар эн кер, кытшöм керкуö эн мöрт юртö – гöгöр лöсьöтчöны праздник кежö: стряпайтöны шаньгаэз, тупöссез, блиннэз, пуöны яяшыд, кашаэз. Локтас кö тшыг морт посад дынö, дак öсилейтас сылöн дульыс: сiдз пöжалöм-жаритöмнас ныр кузя и вачкö.

…Быд ловья морт, пöрись и том, лöсьöтчöны праздник кежö: зонкаэз да мужиккез шондiкöт мöдöтчöны, сесся мунöны юны суррез, брагаэз; нывкаэз асывсянь тэрмасьöны отсавны маммезныслö кончитны гортся удж, сыбöрын юр зуавны, чикисьö корось мымда ленточкаэз öшлыны, топыта кышавны кашемировöй сарафан (М.П. Лихачев «Менам зон» отрывок).

1. Кытшöм стильын гижöм текст?

|  |  |
| --- | --- |
| А) Научнöйын | В) Разговорнöйын |
| Б) Публицистическöйын | Г) Художественнöйын |

2. Кытшӧм вид сказуемöйлӧн *тэрмасьöны отсавны кончитны*?

|  |
| --- |
| А) простöй глагольнöй сказуемöй |
| Б) составнöй глагольнöй сказуемöй |
| В) составнöй именнöй сказуемöй |

3. Сёрникузяын *Локтас кö тшыг морт посад дынö, дак öсилейтас сылöн дульыс: сiдз пöжалöм-жаритöмнас ныр кузя и вачкö* кыв ***кö***, лоö:

|  |  |
| --- | --- |
| А) частица | В) послелог |
| Б) межометие | Г) союз |

4. Сёрникузяись *Талун праздник – Стречалун* объяснитö пунктуационнöй пас тире сувтöтöмсö.

5. Объяснитö кадакывлiсь *путриктö-кайö* гижöм.

6. Объяснитö сьӧджыка сетӧм кывлiсь **нöрыс** лексическöй вежӧртас.

7. Лыддьöтö текстісь мöдöдз абзац да гижö, кытшӧм выразительнӧй средствоэз гижись используйтіс, медбы мыччавны погоддясӧ (погоддялісь явленнё)? Кытшӧм сёрни тип дынӧ относитчӧ эта торыс?

8. Текстын гижсьö, кыдз лöсьöтчывлöмась вежалун (праздник) Стречалун кежö. Вайöтö пример коми-пермяцкöй вежалунлiсь (праздниклiсь) да гижӧ сылiсь ассяма (особöй) приметаэз.

9. Тӧдӧ фольклорнӧй текстлiсь жанр:

*Менö вовлiсö корасьны,*

*Юисö да сёйисö,*

*Бабöс сьöраныс нуöтiсö,*

*А менö колисö.*

|  |  |
| --- | --- |
| А) Пословица | В) Онмӧсьтан |
| Б) Частушка | Г) Лыддисян |

10. Эта вежалунö (праздникö) коми-пермяккез одзжык потшуйтлöмась суседкоэсö *«…суседко мужикыс пö олö гидйын, а суседко жöнскöй джоджулын. Суседкоэзлö гидйö сёян петкöтöны..».*

|  |  |
| --- | --- |
| А) Ыджыт четверг | В) Петыр лун |
| Б) Верба лун | Г) Илья лун |

11. Кытшöм геройлöн эта чужöмыс? Гижö геройлiсь ним, произведеннё да авторöс.

*…Деревняын сiйö эзö радейтö, томмез и пöриссез сiйö прокод шуисö баранöн, мыля зонкаыс эшö первöй классын велöтчикö быд перемена коста öбидитлiс нылочкаэзöс6 то кулакнас горбö сетас, то чикисьöт летыштас, то кымöснас люкалас…*

12.Мыйöн занимайтчöны (или занимайтчисö) этна тöдчана (известнöй) морттэс?

*Полина Рычкова, Нина Новикова, Пётр Субботин-Пермяк, Аркадий Мошев, Виталий Оньков*

|  |  |
| --- | --- |
| А) Исследователлез | В) Гижиссез |
| Б) Краеведдэз | Г) Художниккез |

13.Кытшöм лексическöй группаӧ пырӧны вайöтöм кыввес?

*Жов, мырпон, нямыр, пелысь*.

14. Август 2021 воö Юсьвинскöй районiсь Архангельск посадын аркмис ассяма галерея. Мый позьö казявны эта выставка вылын?

|  |  |
| --- | --- |
| А) Серпассэз | В) Наличниккез |
| Б) Половиккез | Г) Небöггез |

15.Гижӧ эссе «Мый эм ассямаыс коми-пермяцкöй кылын?» тема вылӧ. Гижикӧ видзӧ тӧдвылын тэчас (структура) йылісь: пондӧтчӧм (вступленнё), медшӧр текст, заключеннё (дженыт текст, кытöн лоас тезис (тiян позиция), 2-3 аргумент да ны вылö примеррез).

**Ответы и система оценивания. Заключительный этап. 8-9 классы**

|  |  |  |
| --- | --- | --- |
| **№** | **ответ** | **оценка** |
| 1 | Г | 1 балл |
| 2 | Б | 1 балл |
| 3 | Г | 1 балл |
| 4 | Подлежащöй да сказуемöй сетöмась сущ. Им..п.. | За развернутый ответ – 3 балла |
| 5 | Парнöй глагог гижам кырöлок пыр | За развернутый ответ – 3 балла |
| 6 | Нöрыс – холм, возвышенность, бугорок, грива | За развернутый ответ – 3 балла |
| 7 | Олицетвореннё, Повествованнё | 2 балла  2 балла  Всего – 4 балла |
| 8 | Пример приведен, перечислены особые приметы праздника | 4 балла |
| 9 | Б | 1 балл |
| 10 | А | 1 балла |
| 11 | Митюбаран («Паныт уйис тӧлісь» И.А. Минин) | 3 балла |
| 12 | Г | 1 балл |
| 13 | Ягöддэз дынö | 2 балла |
| 14 | В | 1 балл |
| 15 | Представлено эссе «Мый эм ассямаыс коми-пермяцкöй кылын?».  Соблюдена структура эссе (по предложенному заданию) – до 6 баллов;  - выразительность речи (разнообразие грамматического строя) – до 6 баллов  \*если грамматический строй однообразен: -1 балл.  - грамотность (соблюдение орфографических, пунктуационных и речевых норм) – до 4 баллов; \*если допущены ошибки: -1 балл. | За развернутый ответ – 16 баллов |
|  | **Максимальное количество баллов:** | **45** |

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ОТБОРОЧНЫЙ ЭТАП. 10‑11 КЛАССЫ

*Составитель:*

*Алевтина Степановна Лобанова*

1. Финно-угорскöй кыввезлöн семьяись эта кылыс (словоыс) аслас аркмӧм сьӧртi лоӧ ӧддьӧн важсяӧн; коми-зырянскӧй кылын талун сiя **вой**, удмуртскӧйын – **уй**, коми-язьвинскӧйын – **ÿй**, финскӧйын – **ÿӧ**. Кыдз лоас эта кылыс коми-пермяцкӧйын?

1) ой 2) ай 3) сой 4) вон 5) вож

2. Коми-пермяккез понда медодзза Букварьын (1897) эм фраза: *Гормӧгъ курытъ, а ма ческытъ*. (Орфография кольöм Букварись) Мый сэтшӧм *гормӧг*?

1) кушман 2) хрен 3) перец 4) чеснöг 5) лук

3. Кытшӧм алфавиттэз пырйӧт мунiс коми-пермяцкӧй письмо?

1. роч алфавит сьöртi
2. молодцовскӧй алфавит сьöртi
3. латинизированнӧй алфавит сьöртi
4. греческӧй алфавит сьöртi
5. финскӧй алфавит сьöртi

4. Коми-Пермяцкӧй округлӧн карта вылын да Коми Республикалöн карта вылын пантасьӧны топониммез *Кудымкар, Дойкар, Сыктывкар*. Отир сёрниын висьталасӧ *Майкар*. Удмурттэз ассиныс городнысӧ шуӧны *Ижкар*. Мый обозначайтӧ этна ниммезын компонент -**кар**?

1) шондiа места 2) счастливӧй места 3) вылын места

4) ва дынын места 5) места, кытӧн олӧ отир; городище

5. В. Баталовлӧн романын «Югдiкӧ» эм персонаж **Педӧт** нима. Этадз коми-пермяккез аскодьсьӧтӧмась роч, церковно-славянскӧй ним. Кытшӧмӧ?

1) Федот 2) Фёдор 3) Ефим

4) Ефрем 5) Трофим

6. Сетӧм сёрникузяӧ (предложеннёӧ) колӧ содтыны колана кыв. Кыввес сетӧмась улынжык.

*Пызан вылын куйлiс ... – сӧдзовӧй, поньтоковӧй, джендӧсовӧй, торковӧй.*

1) лён, 2)  дӧра, 3) половик, 4)  ной.

7. *Эстӧн сёйлiм не только нямыр, льӧм, жельнӧг, но и ыжман, гӧрд да сьӧд сэтӧр* (А. Долдина). Сетӧм сёрникузяыс простӧй, но мыля сыын сэтшӧм уна запятӧйез?

1) эмӧсь уточняйтана кыввез

2) эмӧсь однороднӧй членнэз

3) эмӧсь вводнӧй кыввез

4) эмӧсь сравненнёэз

5) эмӧсь обособленнӧй второстепеннӧй членнэз

8. *Степанко радейтiс сёйны пым нянь. Чегас чöвпан дорсö, кисьтас ыджыт кружкаö кöдзыт йöв и сёйö* (И. Минин). Сетöм кык сёрникузяын эм (или эмӧсь) нимтан (или нимтаннэз). Кöда сiя (или кöдна нiя)?

1) пым

2) пым, ыджыт

3) пым, ыджыт, кöдзыт

4) пым, ыджыт, кöдзыт, дорсӧ

5) пым, дорсӧ

9. Коми-пермяцкöй кылын эманимлöн (существительнöйлöн) эта грамматическӧй категорияыс абу.

1) число 2) падеж 3) род

4) лично-притяжательность 5) кад

10. Коми-пермяцкӧй кылын эм слово *гыр*. Сiя относитчӧ пассивнӧй кыввез дынӧ. Мыйӧн сiя лоӧ?

1) архаизмӧн 2) неологизмӧн 3) историзмӧн

4) диалектизмӧн 5) терминӧн

11. Кылын *ельдӧг* согласнöй шыэз чорыт/небыт ладорсянь кытшӧмӧсь?

1) быдöнныс чорытöсь

2) быдöнныс небытöсь

3) куим чорыт шы и öтiк небыт шы

4) кык небыт шы и кык чорыт шы

5) куим небыт шы и ӧтiк чорыт шы

12. *Лобановса масьтiсö быдöс, мый позис масьтыны: кöс идзас, анькытш гöридз, куглина да йики* (И. Минин). Сетöм сёрникузяын эм кыв **быдöс**. Кытшöм сёрни торöн сiя лоö?

1) эманимӧн (существительнӧйӧн)

2) нимтанӧн (прилагательнӧйӧн)

3) лыданимӧн (числительнӧйӧн)

4) нимвежанӧн (местоимениеӧн)

5) урчитанӧн (наречиеӧн)

13. Кыдз шусьӧны кыввез, кӧдна мыччалӧны быдкодь чувствоэз, сигналлэз, эмоцияэз (*эк-эк-эк, ой-ой-ой, ыш-ыш-ыш*)?

1) урчитаннэз

2) изобразительнӧй кыввез

3) междометиеэз

4) кадакыввез (глаголлэз)

5) частицаэз

14. Иван Мининлöн повестьын «Паныт уйис тöлiсь» эта персонажыс лоö медглавнöйöн.

1) Степанко 2) Митюбаран 3) Ошкоков

4) Санко   5) Першин Иван

15. Эта коми-пермяцкöй авторыс (или авторрес) уджалiс и прозаын, и поэзияын.

1) В. Климов 2) Г. Бачева 3) И. Минин

4) М. Лихачев 5) А. Зубов

16. Эта коми-пермяцкöй гижисьыс эз вöв поэтöн-фронтовикöн.

1) С. Караваев 2) А. Зубов 3) Н. Попов

4) М. Вавилин 5) И. Гагарин

17. Андрей Зубовлöн эта поэмаын эм тöдса фраза: «Ӧтiк рытö пöлать сёрдын Ерем иньнас лэбтiс зык».

1) Горттöм кöк

2) Шудтöм

3) Сьöлöмшог

4) Олат-вылат, комиэз

5) Виль туй вылöт

18. Детскöй фольклорись кытшöм жанр дынö относитчö эта текстыс:

*Киа, кока, парус, мока,*

*Шовды, бовды,*

*Жонь да мань,*

*Роч акань*.

1) нерсян 2) онмöсьтан 3)лыддисян

4) тпрукöтан 5) сьыланкыв

19. Эта загадкаыс кольть йылiсь.

1) Чочком нывка ойöн шыннялö

2) Басöк вичкуыс, да пырны некыт

3) Джоджулын сера Матрон

4) Кöчка вылö лым усьö

5) Китöм, коктöм, небоöттяс лэбзьö

20. Кöда вежöртас вылö лöсялö кытшöм пословица?

|  |  |  |  |
| --- | --- | --- | --- |
| 1 | Позтöг öтiк кöк олö | 1 | бöбöтчöм йылiсь |
| 2 | Öтка пияныс йöв дозын быдмö | 2 | удж йылiсь |
| 3 | Важ деньга вылö небны | 3 | дышöтчöм йылiсь |
| 4 | Оча чунь оз вачкы | 4 | горт йылiсь |
| 5 | Косаыс лысва любитö | 5 | семья йылiсь |

21. Кöркö коми-пермяккез тöдлöмась уна быдкодь кöрткыввез (заговоррез). Мый вылö висьтавлöмась этö кöрткывсö? *Шырлö – яй пинь, каньлö – йöв пинь, меным – лы (коска) пинь.*

1) тырдоз понда

2) вомдзасьöмись

3) зубыт лöньсьöтöм понда

4) кагалöн усьöм пинь вылö

5) бур олан вылö

22. Гожумöн коми-пермяккез вöрись да нюрись вайöны быдкодь ягöд: туримоль, озъягöд, ыжман, öмидз. Кытшöм порядокын воöны (поспевают) висьталöм ягöддэс?

1) öмидз, 2) туримоль, 3) озъягöд, 4) ыжман

23. Коми-пермяккез тöдöны и öнöдз соблюдайтöны быдкодь ритуальнöй (обрядовöй) табуэз (запреттэз). Кытшöм лун бöрсянь оз ни туй купайтчыны, оз туй чегны корось?

1) Тикöн лун бöрсянь

2) Иван лун бöрсянь

3) Петыр лун бöрсянь

4) Илья лун бöрсянь

5) Спас бöрсянь

24. Эта мортыс лыддиссьö ыджыт мастерöн коми-пермяцкöй национальнöй керамикаын.

1) И.И. Канюков 2) В.Н. Оньков 3) А.В. Мошев

4) П.И. Субботин-Пермяк 5) А.И. Клещин

25. Сетӧм сёрникузяӧ (предложеннёӧ) колӧ содтыны колана кыв. Кыввес сетӧмась улынжык. *Этö музыкальнöй инструментсö – … – шуöны «коми-пермяцкая флейта».*

1) пиксан, 2) пöляннэз, 3) сигудöк, 4) джыннян.

**Ответы, система оценивания. Отборочный этап. 10-11 классы**

|  |  |  |  |  |  |
| --- | --- | --- | --- | --- | --- |
| № | Ответ | Баллы | № | Ответ | Баллы |
| 1 | 1 | 5 | 14 | 1 | 5 |
| 2 | 3 | 4 | 15 | 1, 3, 4 | 4 |
| 3 | 1, 2, 3 | 4 | 16 | 2 | 3 |
| 4 | 5 | 4 | 17 | 5 | 4 |
| 5 | 1 | 3 | 18 | 3 | 4 |
| 6 | дӧра | 5 | 19 | 2 | 3 |
| 7 | 2 | 3 | 20 | 1-4, 2-5, 3-1, 4-3, 5-2 | 5 |
| 8 | 3 | 3 | 21 | 4 | 4 |
| 9 | 3, 5 | 2,5 за каждый верный | 22 | 4) ыжман – 3) озъягöд – 1) öмидз – 2) туримоль | 3 |
| 10 | 3 | 4 | 23 | 4 | 4 |
| 11 | 4 | 4 | 24 | 1 | 5 |
| 12 | 4 | 5 | 25 | 2 | 4 |
| 13 | 3 | 3 |  | **Максимальное кол-во баллов** | **100** |

# КОМИ-ПЕРМЯЦКИЙ ЯЗЫК, КУЛЬТУРА И ИСТОРИЯ. ЗАКЛЮЧИТЕЛЬНЫЙ ЭТАП. 10-11 КЛАССЫ

*Составитель:*

*Алевтина Степановна Лобанова*

Лыддьöтö внимательнöя В.В. Климовлöн «Олан вужжез. Коми-пермяккез йылiсь пассэз» небӧгись тор. Сы сьöртi лоасö тшöктöммез (№ 1-6).

**Горт, керку. Керку понда вöр заптöм.**

*Коми-пермяк, сьöд вöрлöн быдтас, бытшöма тöдiс пуэзлiсь бурсö и умöльсö и пондöтчывлiс керасьны, кöр кынтас, но эшö абу на уна лым. Эта коста пуыс узьö ни, сiя абу вазылькья, чорыт. Но старайтчисö керасьны важ тöлiсьö: сэтшöм керыс, вольöмыс, озжык потлась.*

*Медбы адззыны буржык вöр – етша увьяö да веськытö и кузьжыкö, крестьянин орддьывлiс шутёммез, кытöн быдмö мутэй сьöрья пу – дженыт да дыныша.*

*Керасикö мужик пасьтасьлiс некыза: поньток, зипун, стяжонка нето важ пась, но прокод пуктывлiс запон али фартук, часто йиасьлiс кушакöн, медбы черсö туйис пыр видзны коскын.<…>*

*Керку понда пöрöтлiс лыса пу: кöз, пожум, сыспу. Ньыв абужык ён, чегласьö да öддьöнжык вазьö да багсялö, дак сiйö босьтлiсö только гиддэз понда, но конда ньылiсь керлiсö столббез. А эм кö ньылыслöн «корось» (сьöд рос), сэтшöмсис керлiсö пес.* (В. Климов «Олан вужжез», отрывок)

1. Мыйöн лоас выраженнё **сьöд вöрлöн быдтас** медодзза сёрникузяын, мыля сiя торйӧтӧм запятöйезöн?

1. Уточняйтана подлежащöйöн, сiйöн выделяйтчö запятöйезöн.
2. Обособленнöй приложеннёöн, сiйöн выделяйтчö запятöйезöн.
3. Вставочнöй конструкцияöн, сiйöн выделяйтчö запятöйезöн.
4. Вводнöй сочетаннёöн, сiйöн выделяйтчö запятöйезöн.
5. Обращеннёöн, сiйöн выделяйтчö запятöйезöн.

2. Медбöрья сёрникузяын пантасьö кадакыв (глагол) *эм*. Кытшöм сылöн инфинитивнöй форма?

1) Вöвны 2) Лоны

3) Мöдны 4) Пондыны

5) Позьны

3. Кывлö *прокод* колö адззыны синоним.

1) Шоча 2) Етша

3) Часто 4) Пыр

5) Тшöка

4. Вайöтöм торын эм кыв *гиддэз* (ед. числоын *гид*). Кыдз колö вежöртны этö кывсö? Мый сiя мыччалö? Паськыт ответ понда позяс шедтыны содтӧтӧн 3 балл.

5. Сёрникузяын *Керасикö мужик пасьтасьлiс некыза: поньток, зипун, стяжонка нето важ пась, …* вайöтсьöны паськöмлöн ниммез. Торйöтö нiйö исконнöйез вылö да заимствуйтöммез вылö. Вермат кö вайöтны заимствуйтöм кыввезлiсь (или кывлiсь) исходнöй форма, позяс шедтыны 3 балл содтӧтӧн.

6. Медодзза сёрникузяын эмöсь кыввез *бурсö и умöльсö*. Кытшöм сёрни торöн этна кыввес лоöны вайöтöм контекстын. Вермат кö комментируйтны, кытшöм признаккез сьöртi определитiт сёрни торсö, позяс шедтыны эшӧ 3 балл.

7. Эта гижисьыс öтдруг гижö и коми-пермяцкöй кыв вылын, и роч кыв вылын, лоö редакторöн кык газеталöн («Иньвенский край» и «Кама кытшын»), пырö Россияись писателлезлöн союзö и Россияись журналисттэзлöн союзö.

1) В. Кольчурин 2) В. Козлов

3) В. Мелехина 4) Е. Коньшина 5) А. Истомин

8. М.П. Лихачёвлiсь произведеннё 1960 воö вуджöтлöмась роч кыв вылö; рочöн сiйö шуöмась *Мирош – мирской сын*. Кыдз шусьö коми-пермяцкöй литератураись основоположниклöн медтöдчана уджыс роднöй кыв вылын?

9. Народнöй загадка – фольклорын öддьöн интереснöй, занимательнöй тор. Коми-пермяккез любитлöмась нiйö аркмöтны. Сетöм загадкаэзын «дзебöм» öтiк персонаж. А*) Керöсö котöртö, а керöс увтö катыльтчö. Б) Гожумöн руд, а тöлöн чочком.* Тöд сiйö. Верман кö уськöтны тöдвылö сы йылiсь эшö загадка (позьö роч кыв вылын), дополнительнöя позяс получитны 3 балл.

10. Баняö пыртöн коми-пермяккез шувлöны быдкодь кыввез, например: *Банюшка-матушка, тёплая парушка, Соломея бабушка. Миянöс миссьöт да пывсьöт, шогöтсö вашöт. Шонт да миськав*. Фольклорлöн кытшöм вид дынö сiя относитчö?

1) коран-кытсалан 2) заклинаннё

3) сьыланкыв 4) лыддисян

5) заговор (нимкыв)

11. Одзжык коми-пермяклӧ хозяйствоын отсасисьӧн вӧлӧм вӧв. Медбы сiйӧ сермӧтавны и доддявны додьӧ, колӧм сийӧс-сермӧт (сбруя). Уна быдкодь предмет колӧм эта понда, быдыслӧн эм аслас ним. Сетӧм кыввезiсь адззы нiйӧ. «Лишньӧй» кыввес национальнӧй культураись кытшӧм направленнё мыччалӧны? Дополнительнöй вопрос вылö правильнöй ответ понда позяс получитны 3 балл.

*Супонь, сюри, суса, ӧмлӧс, сермӧт, сийӧс, навой, мегыр.*

12. Мирын уна народдэз озӧ мыччалӧ (дзебӧны) ассиныс юрсиэз. Коми-пермяккез юрсиӧн сiдзжӧ тӧдлӧмась запреттэз; сiдз сынасьӧм бӧрын, шырсьӧм бӧрын юрси ӧтӧрӧ абу чапкывлӧмась. Мыля? Народнӧй культураын кытшӧм версияэз эмӧсь? Вайӧтӧм варианттэзын эмӧсь кык неправильнӧй ответ. Адззы нiйӧ. Быд правильнöй ответ понда позьö получитны 4 баллöн.

1) тӧдiсьлӧ шедасӧ – шогӧт лэдзас

2) юрси одзлань оз понды быдмыны

3) кай нӧбӧтас юрси кайпозӧ – юр пондас висьны

4) кинкӧ семьяись пондас шогавны

5) подалӧ шедас юрси – пода вермас кувны

13. В. Климовлöн мненнё сьöртi, виль керку понда места кошшикö, коми-пермяк тöдiс, кытчö позьö сувтöтны керку, а кытчö – оз (видзöт удж «Олан вужжез. Коми-пермяккез йылiсь пассэз» 2007). Керку оз позь сувтöтны:

1) туй вылö (креста туй вылö или важ туй вылö)

2) шондiморос вылö 3) керöс вылö

4) шор дорö 5) кыдззаин дорö

14. В. Климовлöн романiсь «Гублян» отрывок копируйтiкö лоöма неприятнöй ситуация: öшöмась текстiсь мукöд нимтан (прилагательнöй) да причастие (причастнöй оборот), ны туйö кольччöмась только точкаэз. Тэныт ковсяс лоны редакторöн и содтыны текстас «öшöм» кыввесö – нiя сетöмась отрывокыс бöрын. Лоас кö желание висьтавны асмоза, позьö содтыны мöдiк лöсялана кыввез. Признак да качество мыччалан кыввез позьö содтыны и мöдiк местаэзö, этадз тэ пондылан эшö бурсьöтны отрывоксö.

*Гублян — \_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_ \_\_\_\_ \_\_\_\_\_\_\_\_\_\_посад. Сiя \_\_\_\_\_\_\_\_\_\_\_ да \_\_\_\_\_\_\_\_\_\_\_\_, дзик \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ говня, но гора: эстöн шумитö-тараторитö \_\_\_\_\_\_\_\_\_\_\_\_\_\_\_\_ машина, олö \_\_\_\_\_\_\_\_\_\_\_\_\_\_\_\_\_\_\_\_\_\_\_ отир да \_\_\_\_\_\_\_\_\_\_\_\_\_\_\_\_\_\_\_\_\_\_\_\_пода.*

*А петуххес! Нiя саймöтöны не только ассиныс отирсö, но и Виль Гублянсис, а сiя эд кык километр сайын.*

*Посад поздiсьöма мыс увтö, лунвыв покатö, кытöн нятьыс и арнас оз овлы. Сулалö эстöн кык век ни, а неважын вöлись пондiс мöдкодьсявны: ыждiс, вильмис, баситчис-краситчис, кыдз и мöдiк посаддэз, \_\_\_\_\_\_\_\_\_\_\_\_\_\_, \_\_\_\_\_\_\_\_\_\_\_\_\_\_\_\_ да \_\_\_\_\_\_\_\_\_\_\_\_\_\_\_\_\_\_ крышаэзöн, \_\_\_\_\_\_\_\_\_\_\_\_\_\_\_\_\_\_\_\_ палисадниккезöн, \_\_\_\_\_\_\_\_\_\_\_\_\_\_\_\_\_\_\_\_ öшыннэзöн да воротаэзöн.*

***«Öшöм» кыввез***: *говка шыа, пуовöй, лажмытик, кöртовöй, öтiксувда, быдсöн, важ, серöтöм, ровнöй, сьöд, зэррезöн гывьялöм, берся, ыджыт öма, шифернöй, виль.*

15. Тӧдсасьӧ Любовь Грибовалӧн статьяись «Важ искусстволӧн виль олӧм» торӧн. Учёнӧйлӧн удж вӧлi публикуйтӧм «Иньва» журналын эшӧ 1966 годӧ, но сылӧн актуальностьыс ӧнӧдз абу ӧшӧм. Отрывокись медбӧрья сёрникузя – *А эд и öнi миян мастеррес эмöсь неумöльöсь.* – лоӧ тiян творческӧй заданнё понда тшӧктӧмӧн: кытшӧм мастеррезӧс (или мастерицаэзӧс) тiйӧ тӧдатӧ тöдсаэз коласiсь, асланыт деревняись или семьяись? Мый нiя кужӧны керны? Мыля этӧ мортсӧ позьӧ шуны мастерӧн?

*Коми иннез да ныввез öддьöн радейтлiсö керны мича, серöтöм паськöм да серöтöм пызандöраэз, чышкöттэз, шебрас, половик­кез. Öнi ми видзöтам баббезлiсь серöтöмсö и оз веритсьы, что этö быдöс керисö неграмотнöй, пемыт синма инькаэз сiя кадö, кöр, кажитчö, шоча и кынöм вöлi пöт.*

*Кудымкарскöй да Юсьвинскöй районнэзын и öнi эшö видзöны тöдвылын, кыдз кöркö Строгановвез босьтавлiсö асланыс мастерскöйезö кужисьжык инькаэсö да нывкаэсö серöтны дöра, кыйны ковёррез да керны мöдiк басöкторрез. Öнi эшö эм зэв интереснöй преданнё Настенька Радостева йылiсь, коми ныв йылiсь, кöдö граф Строганов, кыдз öддьöн кужись мастерицаöс, нуöтöм Петербургö. Настенькалöн кыйöм ковёрыс гленитчöм австрийскöй посоллö, и козьналöм графыс посолыслö этö ковёрсö, а заодно и Настенькасö (эд сiя вöлi только крепостнöй крестьянка). Сэтшöм Настенькаэз коми йöз коласас вöлiсö, натьтö, не öтiк. Эд не весь жö пöрись кужиссес и öнi баитлöны: «Мый ни ми кужам... Вот миян баббезным кужлiсö: мый бердö бы эз кутчö, сiя и петлiс ны кипод увтiсь. Кужлiсö нiя серöтны-баситны!».*

*А эд и öнi миян мастеррес эмöсь неумöльöсь.*

**Ответы и система оценивания. Заключительный этап. 10-11 классы**

|  |  |  |
| --- | --- | --- |
| **№** | **ответ** | **оценка** |
| **1** | 2) Обособленнöй приложеннёöн, сiйöн выделяйтчö запятöйезöн | 4 балла |
| **2** | 1) Вöвны. | 4 балла |
| **3** | 4) Пыр. | 4 балла |
| **4** | **Ответ** (примернöй): *Гид* (гиддэз) – этö гортiсь пода понда помещение; сiя шоныт.  ***Дополнительнöй ответ*** (примернöй): гид – тшупöм помещение, сэтöн тöвйö гортся пода. Гид керöны неыджытö, медбы тöвнас подалö вöлi шоныт. Сыын овлöны жыррез мöс понда, баляэз понда, порсь понда. | 4 балла  За дополнительный ответ +3 балла |
| **5** | **Ответ**: Исконнöй ним *пась*; заимствуйтöм ниммез: *поньток, зипун, стяжонка*.  *Дополнительнöй ответ*: Кыв *поньток* локтöм роч кылiсь, сылöн исходнöй форма *пониток*; кыв *зипун* роч кылын этадз и эм; кыв *стяжонка* локтiс *стяженая* формаись. | 4 балла  За дополнительный ответ +3 балла |
| **6** | **Ответ**: эманим (существительнöй) или субстантивированнöй прилагательнöй. *Дополнительнöй ответ* (примернöй): Прилагательнöйез (нимтаннэз) *бур* и *умöль* вуджисö существительнöйезö, лоис субстанивация. Тöдны позьö юасьöм сьöртi (тöдiс пуэзлiсь мый?), падежнöй форма сьöртi (винительнöй падеж), лично-притяжательнöй суффикс сьöртi (-с). | 4 балла  За дополнительный ответ +3 балла |
| **7** | 4) Е. Коньшина. | 5 баллов |
| **8** | Менам зон. | 5 баллов |
| **9** | **Ответ**: Кöч.  *Дополнительнöй ответ* (примернöй): *Кытшöм зверь медполiсь*, *Вöрын Трипан чеччалö*, *Прыгун – трусишка, хвост – коротышка.* | 5 баллов  За дополнительный ответ +3 балла |
| **10** | 2) заклинаннё | 5 баллов |
| **11** | **Ответ**: супонь, öмлöс, сермöт, сийöс, мегыр.  *Дополнительнöй ответ*: ткачество; половик или дöра кыйöм. | 5 баллов  За дополнительный ответ +3 балла |
| **12** | 2) юрси одзлань оз понды быдмыны,  4) кинкӧ семьяись пондас шогавны. | 8 баллов  За каждый верный по 4 балла |
| **13** | 1) туй вылö (креста туй вылö или важ туй вылö). | 5 баллов |
| **14** | *Гублян —* ***лажмытик****,* ***öтiксувда****,* ***быдсöн пуовöй*** *посад. Сiя* ***важ*** *да* ***сьöд****, дзик* ***зэррезöн гывьялöм*** *говня, но гора: эстöн шумитö-тараторитö* ***берся*** *машина, олö* ***говка шыа*** *отир да* ***ыджыт öма*** *пода.*  *А петуххес! Нiя саймöтöны не только ассиныс отирсö, но и Виль Гублянсис, а сiя эд кык километр сайын.*  *Посад поздiсьöма мыс увтö, лунвыв покатö, кытöн нятьыс и арнас оз овлы. Сулалö эстöн кык век ни, а неважын вöлись пондiс мöдкодьсявны: ыждiс, вильмис, баситчис-краситчис, кыдз и мöдiк посаддэз,* ***виль****,* ***кöртовöй*** *да* ***шифернöй*** *крышаэзöн,* ***ровнöй*** *палисадниккезöн,* ***серöтöм*** *öшыннэзöн да воротаэзöн.* | Текст сьöртi удж понда позьö получитны **8 балл** (ны коласiсь 2 балл, если ученик ачыс содтас кыввез-определеннёэз виль кыввез дынö). Баллэзлöн количество чинас, если не быдöс точкаэз лоасö тыртöмась кыввезöн-определеннёэзöн, если дзугсяс текстлöн смысл, если стиль ладорсянь текстыс лоас небытшöм. |
| **15** | Творческöй характера заданнё понда максимальнöя позьö получитны 15 балл:  1) аркмöтöм бытшöм сюжетнöй линия понда 6 балл,  2) логика понда 6 балл,  3) грамотнöя оформитöм понда 3 балл. | |
|  | Баллэзлöн общöй максимальнöй количество – 100 | |